கேள்வி: சுபாங் ஜெயா - யூஎஸ்ஜே சுபாங் ஜெயா பற்றி தகவல் சொல்.
பதில்: யூஎஸ்ஜே சுபாங் ஜெயா ''(USJ Subang Jaya)'' அல்லது யூஇபி சுபாங் ஜெயா ''(UEP Subang Jaya)'' என்பது சுபாங் ஜெயா மாநகராட்சி கீழ் உள்ள நகர்ப்பகுதியாகும். யுனைடெட் புராஜெக்ட்ஸ் எஸ்டேட்ஸ் - சுபாங் ஜெயா ''(United Projects Estates Bhd. Subang Jaya)'' என்பதன் சுருக்கமே யூஎஸ்ஜே சுபாங் ஜெயா (USJ) ஆகும். சிலாங்கூர், சுபாங் ஜெயாவில் உள்ள ஒரு பெரிய நகரமாகும். இது பெட்டாலிங் மாவட்டம் டாமன்சாராவின் முக்கிம் (துணை மாவட்டம்) பகுதிக்குள் அமைந்துள்ளது.
கேள்வி: சுபாங் ஜெயா - வரலாறு பற்றி தகவல் சொல்.
பதில்: 1970-ஆம் ஆண்டுகளுக்கு முன்னர், சுபாங் ஜெயா எனும் இந்த நிலப்பகுதி ஒரு கிராமப் பகுதியாக இருந்தது. அந்தக் காலக் கட்டத்தில், இந்தச் சுபாங் ஜெயா, கிள்ளான் மாவட்டம் ஒரு பகுதியாக இருந்தது. அதன் பின்னர் இந்தச் சுபாங் ஜெயா, பெட்டாலிங் மாவட்டம் கீழ் வந்தது. சுபாங் ஜெயாவின் வீட்டு மேம்பாட்டுத் திட்டம், சைம் யூ.இ.பி. புரபர்டிஸ் நிறுவனத்தினால் ''(Sime UEP Properties Berhad)'' 1976 பிப்ரவரி 21-இல் தொடங்கப்பட்டது. இந்த நிறுவனம் உலகளாவிய சைம் டார்பி ''(Sime Darby)'' நிறுவனத்துக்குச் சொந்தமானது.
கேள்வி: சுபாங் ஜெயா - சுபாங் ஜெயா மேம்பாட்டுத் திட்டம் பற்றி விளக்கவும்.
பதில்: சுபாங் ஜெயா மனை மேம்பாட்டுத் திட்டம், 1988-இல் முடிவடைந்தது. இது ஒரு பெரிய வீட்டு மேம்பாட்டுத் திட்டம் ஆகும். இந்தத் திட்டத்தின் கீழ் பல்லாயிரம் வீடுகள் கட்டப் பட்டன. முன்பு பெட்டாலிங் ஜெயா நகராட்சிக்கு உட்பட்ட சுபாங் ஜெயா நகர்ப்பகுதி, சீபீல்ட் எனும் ரப்பர் தோட்டமாக ''(Seafield Estate)'' இருந்தது. சுபாங் ஜெயா வீட்டு மேம்பாட்டுத் திட்டத்தின் கீழ் வீடுகள் கட்டி முடிக்கப்பட்டதும், அதே சைம் டார்பி நிறுவனம் புதிதாக யு.எஸ்.ஜே. ''(USJ)'' எனும் வீடமைப்புத் திட்டத்தைத் தொடக்கியது.
கேள்வி: சுபாங் ஜெயா - சுபாங் ஜெயா நகராண்மைக் கழகம் என்பது என்ன?
பதில்: சைம் டார்பி நிறுவனத்தின் புதிய யு.எஸ்.ஜே. ''(USJ)'' திட்டமும் சுபாங் ஜெயா நகர்ப்புறத்தில் தான் இருந்தது. பின்னர் 1999-ஆம் ஆண்டில், சுபாங் ஜெயாவின் தெற்கு முனையில் புத்ரா அயிட்ஸ் ''(Putra Heights)'' எனும் மற்றொரு பெரும் வீடமைப்புத் திட்டமும் உருவானது. சுபாங் ஜெயா குறுகிய காலத்தில் அபாரமாக வளர்ச்சி பெற்றது. அந்த வகையில் 1997-ஆம் ஆண்டில், சுபாங் ஜெயா மாநகரம்; நகராட்சி எனும் தகுதியைப் பெற்றது. அதன் பின்னர், முன்பு இருந்த பெட்டாலிங் மாவட்ட நகராண்மைக் கழகம் ''(Petaling District Council)'' எனும் பழைய பெயர்; சுபாங் ஜெயா நகராண்மைக் கழகம் ''(Subang Jaya Municipal Council)'' என மாற்றம் செய்யப்பட்டது.
கேள்வி: சுபாங் ஜெயா - மக்கள் தொகை அதிகரிப்பு பற்றி நீங்கள் என்ன அறிந்துள்ளீர்கள்?
பதில்: சுபாங் ஜெயா நகராண்மைக் கழகத்தின் அதிகாரங்கள்; தற்சமயம் சுபாங் ஜெயா நகர மையம், யு.எஸ்.ஜே., புத்ரா அயிட்ஸ், பத்து தீகா, பண்டார் சன்வே, பூச்சோங், பண்டார் கின்ராரா, ஸ்ரீ கெம்பாங்கான், பாலக்கோங் போன்ற நகர்ப் பகுதிகளிலும் பரவலாகி உள்ளது. 2010-ஆம் ஆண்டில், 1,475,337 மக்கள் தொகையைக் கொண்ட கோலாலம்பூர் மாநகரத்தையே விஞ்சும் அளவிற்குச் சுபாங் ஜெயா மாநகரம் 1,553,589 மக்கள் தொகைக் கொண்டு இருந்தது. மலேசியாவில் அதிக மக்கள்தொகை கொண்ட நகரமாகவும் அப்போது விளங்கியது. சுபாங் ஜெயா மாநகரம் சுபாங் விமான நிலையத்திற்கு அருகாமையில் இருந்ததால், அத்தகைய மக்கள் தொகையின் துரித அதிகரிப்பு ஏற்பட்டது.
கேள்வி: சுபாங் ஜெயா - கல்வி பற்றி விளக்கவும்.
பதில்: மலேசியாவிலும் அனைத்துலக அளவிலும் சுபாங் ஜெயா ஓர் உயர்க்கல்வி மையமாக அறியப் படுகிறது. இங்கு பல பெரிய அனைத்துலகத் தனியார் கல்லூரிகளும் மற்றும் பல்கலைக்கழகங்களும் உள்ளன.
கேள்வி: சுபாங் ஜெயா - சுபாங் ஜெயாவில் உள்ள தமிழ்ப்பள்ளிகள் பற்றி தகவல் சொல்.
பதில்: மலேசியா; சிலாங்கூர்; பெட்டாலிங் மாவட்டம் சுபாங் ஜெயா நகராண்மைக் கழகப் பகுதியில் 2 தமிழ்ப்பள்ளிகள் உள்ளன. 641 மாணவர்கள் பயில்கிறார்கள். 49 ஆசிரியர்கள் பணிபுரிகிறார்கள்.. {| class="wikitable sortable" !பள்ளிஎண் !இடம் !பள்ளியின்பெயர்மலாய் !பள்ளியின்பெயர்தமிழ் !அஞ்சல் குறியீடு !வட்டாரம் !மாணவர்கள் !ஆசிரியர்கள் |- |BBD8469 |சுபாங் ஜெயா |SJK(T) Ldg Seafield|SJK(T) Ldg Seafield |சீபீல்டு தோட்டத் தமிழ்ப்பள்ளி |47630 |சுபாங் ஜெயா |85 |12 |- |BBD8470 |சுபாங் ஜெயா |SJK(T) Tun Sambanthan|SJK(T) Tun Sambanthan |துன் சம்பந்தன் தமிழ்ப்பள்ளி (சுபாங்) |47630 |சுபாங் ஜெயா |556 |37 |}